Document ID: 32000R2223

Κανονισμός (ΕΚ) αριθ. 2223/2000 της Επιτροπής
της 6ης Οκτωβρίου 2000
για την τροποποίηση του κανονισμού (ΕΟΚ) αριθ. 65/82 σχετικά με τη θέσπιση των λεπτομερειών εφαρμογής για τη μεταφορά ζάχαρης στην επόμενη περίοδο εμπορίας
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 2038/1999 του Συμβουλίου, της 13ης Σεπτεμβρίου 1999, για την κοινή οργάνωση της αγοράς στον τομέα της ζάχαρης(1), όπως τροποποιήθηκε από τον κανονισμό (ΕΚ) αριθ. 1527/2000 της Επιτροπής(2), και ιδίως το άρθρο 32 παράγραφος 4,
Εκτιμώντας τα ακόλουθα:
(1) Το άρθρο 32 παράγραφος 1 δεύτερο εδάφιο του κανονισμού (ΕΚ) αριθ. 2038/1999 εισάγει τη δυνατότητα για μια επιχείρηση παραγωγής ζάχαρης να μεταφέρει στην επόμενη περίοδο εμπορίας, για λογαριασμό της παραγωγής της περιόδου αυτής, ολόκληρη ή μέρος της παραγωγής ζάχαρης Α και ζάχαρης Β που έχει καταστεί παραγωγή ζάχαρης Γ μετά την εφαρμογή του μηχανισμού μείωσης που προβλέπεται στο άρθρο 26 παράγραφος 5 του εν λόγω κανονισμού.
(2) Οι λεπτομερείς κανόνες εφαρμογής που προβλέπονται από τον κανονισμό (ΕΟΚ) αριθ. 65/82 της Επιτροπής(3), όπως τροποποιήθηκε τελευταία από τον κανονισμό (ΕΚ) αριθ. 260/96(4), θεσπίσθηκαν για τη μεταφορά που αναφέρεται στο άρθρο 32 παράγραφος 1 πρώτο εδάφιο του κανονισμού (ΕΚ) αριθ. 2038/1999. Οι λεπτομερείς αυτοί κανόνες εφαρμογής καλύπτουν τις προϋποθέσεις που ισχύουν για τη νέα δυνατότητα μεταφοράς της ζάχαρης Γ, αλλά απαιτούνται ορισμένες διευκρινίσεις προκειμένου να ληφθεί υπόψη το γεγονός ότι η μεταφορά αυτή δεν υπόκειται στον ποσοτικό περιορισμό που αναφέρεται στο άρθρο 32 παράγραφος 4 του κανονισμού (ΕΚ) αριθ. 2038/1999. Ως εκ τούτου, θα πρέπει να προσαρμοστεί ανάλογα ο κανονισμός (ΕΟΚ) αριθ. 65/82.
(3) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης ζάχαρης,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 65/82 τροποποιείται ως εξής:
1. Στο άρθρο 2 παράγραφος 1 το δεύτερο εδάφιο αντικαθίσταται από το ακόλουθο κείμενο:"Για τη μεταφορά που αναφέρεται στο άρθρο 32 παράγραφος 1 πρώτο εδάφιο του κανονισμού (ΕΚ) αριθ. 2038/1999, η απόφαση της επιχείρησης μπορεί να αφορά, κατ' ανώτατο όριο, ποσότητα ίση με 20 % της ποσόστωσης Α που εφαρμόζεται για την περίοδο εμπορίας κατά τη διάρκεια της οποίας παρήχθη η εν λόγω ποσότητα ζάχαρης."
2. Στο άρθρο 4 παράγραφος 1, στοιχείο β) αντικαθίσταται από το ακόλουθο κείμενο:
"β) την προς μεταφορά ποσότητα ζάχαρης Β ή την ποσότητα ζάχαρης Γ, εκφρασμένη σε λευκή ζάχαρη και κατανεμημένη, ανάλογα με την περίπτωση, μεταξύ:
- της μεταφοράς σύμφωνα με το άρθρο 32 παράγραφος 1 πρώτο εδάφιο του κανονισμού (ΕΚ) αριθ. 2038/1999,
- της μεταφοράς σύμφωνα με το άρθρο 32 παράγραφος 1 δεύτερο εδάφιο του κανονισμού (ΕΚ) αριθ. 2038/1999."
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 6 Οκτωβρίου 2000.

Labels: 7
3
17
6